

LATVIJAS REPUBLIKA

**DOBELES NOVADA DOME**

Brīvības iela 17, Dobele, Dobeles novads, LV-3701

Tālr. 63707269, 63700137, 63720940, e-pasts [dome@dobele.lv](mailto:dome@dobele.lv)

**DOMES ĀRKĀRTAS SĒDES PROTOKOLS**

**Dobelē**

**2020. gada 3. aprīlī Nr. 5**

Sēde sasaukta plkst. 15.00

Sēde atklāta plkst. 15.00

Sēdi vada: novada domes priekšsēdētājs ANDREJS SPRIDZĀNS

Protokolē: sēžu protokolu vadītāja DACE RITERFELTE

**Sēdē piedalās deputāti:** ALDIS CĪRULIS, SARMĪTE DUDE, EDGARS GAIGALIS, AGITA JANSONE, EDĪTE KAUFMANE, BAIBA LUCAUA-MAKALISTERE, EDGARS LAIMIŅŠ, KASPARS ĻAKSA, AINĀRS MEIERS, INITA NEIMANE, SANITA OLŠEVSKA, GUNTIS SAFRANOVIČS, NORMUNDS SMILTNIEKS, ANDREJS SPRIDZĀNS

**Sēdē nepiedalās deputāts** IMANTS AUDERS - iemesls: darba nespējas lapa, IVARS CIMERMANIS – iemesls: citi attaisnojoši iemesli, VIKTORS EIHMANIS – iemesls: darba pienākumi

**Sēdē piedalās pašvaldības administrācijas un iestāžu darbinieki**: izpilddirektors AGRIS VILKS, izpilddirektora vietnieks GUNĀRS KURLOVIČS, Izglītības pārvaldes vadītāja AIJA DIDRIHSONE, Sociālā dienesta vadītāja BEATA LIMANĀNE, datortīklu administrators GINTS DZENIS

Sēdes vadītājs ANDREJS SPRIDZĀNS informē par iesniegtajiem lēmumu projektiem un uzaicina sākt darba kārtības jautājuma izskatīšanu.

Darba kārtība:

|  |  |
| --- | --- |
| 1. (89/5) | Par pašvaldības atbalstu izglītojamo ēdināšanai ārkārtējās situācijas laikā |
| 1. (90/5) | Par pabalstu ārkārtējās situācijas laikā |
| 1. (91/5) | Par Dobeles novada domes saistošo noteikumu Nr. 9 „Grozījumi Dobeles novada pašvaldības 2010. gada 28. oktobra saistošajos noteikumos Nr. 31 „Dobeles novada pašvaldības nolikums”” apstiprināšanu |

**1.**

**Par pašvaldības atbalstu izglītojamo ēdināšanai ārkārtējās situācijas laikā**

ZIŅO Izglītības pārvaldes vadītāja AIJA DIDRIHSONE par lēmumu sakarā ar pašvaldības atbalsta sniegšanu izglītojamo ēdināšanai ārkārtējās situācijas laikā sākot no 2020. gada 1. aprīļa līdz Ministru kabineta izsludinās ārkārtējās situācijas beigām, nodrošinot Dobeles novada pašvaldības administratīvajā teritorijā deklarētajiem vispārizglītojošo izglītības iestāžu un pirmskolas izglītības iestāžu izglītojamajiem, ēdināšanu, izsniedzot pārtikas pakas, ja izglītojamais atbilst kādam no noteiktajiem kritērijiem - saskaņā ar Dobeles novada Sociālā dienesta lēmumu noteikts trūcīgas vai maznodrošinātas ģimenes statuss, ģimene saskaņā ar Dobeles novada Izglītības pārvaldes pārbaudītiem datiem ir daudzbērnu ģimene, izglītojamais atrodas ārpusģimenes aprūpē, izglītojamam ir noteikta invaliditāte.

ANDREJS SPRIDZĀNS informē par izmaiņām Ministru kabineta 2020. gada 12. marta rīkojumā Nr. 103 “[Par ārkārtējās situācijas izsludināšanu](https://likumi.lv/ta/id/313191-par-arkartejas-situacijas-izsludinasanu)”, nosakot, ka pašvaldība aprīlī saņemto valsts budžeta dotāciju brīvpusdienu nodrošināšanai laikā, kad valstī noteikta ārkārtējā situācija, var izlietot atbilstoši pašvaldības domes lēmumam tās administratīvajā teritorijā dzīvesvietu deklarējušo izglītojamo ēdināšanai, informē par paku sagatavošanas un sadales organizēšanu Dobeles novada teritorijā, un aicina deputātus uzdot jautājumus.

Jautājumus uzdod KASPARS ĻAKSA, SANITA OLŠEVSKA, AINĀRS MEIERS, EDGARS GAIGALIS, BAIBA LUCAUA-MAKALISTERE.

Uz jautājumiem atbild AIJA DIDRIHSONE, ANDREJS SPRIDZĀNS, GUNTIS SAFRANOVIČS, AGRIS VILKS.

ANDREJS SPRIDZĀNS uzaicina atbalstīt lēmuma projektu un balsot par lēmuma projekta apstiprināšanu.

Saskaņā ar likuma “Par pašvaldībām” 12. pantu un 15. panta pirmās daļas 7. punktu, Izglītības likuma 17. panta trešās daļas 11. punktu, Ministru kabineta 2019. gada 10. decembra noteikumu Nr. 614 “Kārtība, kādā aprēķina, piešķir un izlieto valsts budžetā paredzētos līdzekļus izglītojamo ēdināšanai” 3. un 8. punktu un Ministru kabineta 2020. gada 12. marta rīkojuma Nr. 103 “[Par ārkārtējās situācijas izsludināšanu](https://likumi.lv/ta/id/313191-par-arkartejas-situacijas-izsludinasanu)” 4.3.3 apakšpunktu,un Dobeles novada dome ar **14 balsīm** **PAR** (A. CĪRULIS, S. DUDE, E. GAIGALIS, A. JANSONE, E. KAUFMANE, B. LUCAUA-MAKALISTERE, E. LAIMIŅŠ, K. ĻAKSA, A. MEIERS, I. NEIMANE, S. OLŠEVSKA, G. SAFRANOVIČS, N. SMILTNIEKS, A. SPRIDZĀNS), **PRET** – nav, **ATTURAS** – nav, **NOLEMJ pieņemt lēmumu. (Lēmums Nr. 89/5 pielikumā)**

**2.**

**Par pabalstu ārkārtējās situācijas laikā**

ZIŅO Sociālā dienesta vadītāja BEATA LIMANĀNE par lēmumu par pabalsta krīzes situācijā piešķiršanu ģimenei (personai), kura ārkārtējās situācijas dēļ nespēj nodrošināt savas pamatvajadzības valstī izsludinātās ārkārtējās situācijas laikā un vienu kalendāra mēnesi pēc ārkārtējās situācijas beigām, nosakot, ka pabalsts katram ģimenes loceklim 80.00 *euro* apmērā tiek piešķirts, ja ģimenei (personai) saistībā ar ārkārtējo situāciju nav ienākumu; ja ģimenei (personai) ir radušies papildu izdevumi, ko tā pati nespēj segt, atrodoties pašizolācijā saistībā ar atgriešanos no Covid-19 skartajām valstīm un ja ģimene (persona) atrodas vai ir atradusies karantīnā, un tai nav iztikas līdzekļu, lēmuma izpildi uzdodot nodrošināt Dobeles novada Sociālajam dienestam.

ANDREJS SPRIDZĀNS aicina uzdot jautājumus.

Jautājumus uzdod deputāti EDGARS GAIGALIS, BAIBA LUCAUA MAKALISTERE un INITA NEIMANE.

Atbild BEATA LIMANĀNE un ANDREJS SPRIDZĀNS.

ANDREJS SPRIDZĀNS uzaicina atbalstīt lēmuma projektu un balsot par lēmuma projekta apstiprināšanu.

Saskaņā ar likuma “Grozījums Sociālo pakalpojumu un sociālās palīdzības likumā” 37.1. apakšpunktu, likuma “Par pašvaldībām” 21. pantu, 2020. gada 12. marta Ministru kabineta rīkojuma Nr. 103 “Par ārkārtējās situācijas izsludināšanu” 1. punktu, 2017. gada 26. oktobra Dobeles novada domes saistošo noteikumu Nr. 9 “Par pabalstu krīzes situācijā” 3. un 6. punktu, Dobeles novada dome ar **14 balsīm** **PAR** (A. CĪRULIS, S. DUDE, E. GAIGALIS, A. JANSONE, E. KAUFMANE, B. LUCAUA-MAKALISTERE, E. LAIMIŅŠ, K. ĻAKSA, A. MEIERS, I. NEIMANE, S. OLŠEVSKA, G. SAFRANOVIČS, N. SMILTNIEKS, A. SPRIDZĀNS), **PRET** – nav, **ATTURAS** – nav, **NOLEMJ pieņemt lēmumu. (Lēmums Nr. 90/5 pielikumā)**

**3.**

**Par Dobeles novada domes saistošo noteikumu Nr. 9 „Grozījumi Dobeles novada pašvaldības 2010. gada 28. oktobra saistošajos noteikumos Nr. 31 „Dobeles novada pašvaldības nolikums”” apstiprināšanu**

ZIŅO izpilddirektora vietnieks GUNĀRS KURLOVIČS par grozījumiem pašvaldības 2010. gada 28. oktobra saistošajos noteikumos „Dobeles novada pašvaldības nolikums”, papildinot ar 32.1 un 45.2 punktiem, nosakot kārtību, kādā var tikt nodrošināta dalība domes sēdēs un komiteju sēdēs personām esot attālināti, izmantojot videokonferenci, lēmuma projekts sagatavots saskaņā ar likuma “Par pašvaldībām” 34. un 56. pantā noteikto un ņemot vērā izsludināto ārkārtējo situāciju sakarā ar Covid-19 visā valsts teritorijā un noteiktos ierobežojumus un nepieciešamos preventīvos pasākumus, informē par attālinātās darbības nosacījumiem, par tehniskā risinājuma iespējām, par balsošanas kārtību, par elektronisko reģistrāciju, par elektroniskās balsošanas nodrošināšanu atbilstoši likuma prasībām, par sēdes protokola apstiprināšanas kārtību, norāda uz risinājuma pagaidu variantu.

Demonstrē videokonferences sagatavošanas un norises prezentāciju, izmantojot Jitsi Meet lietojumprogrammu.

ANDREJS SPRIDZĀNS aicina uzdot jautājumus.

Jautājumus uzdod deputāti EDĪTE KAUFMANE, EDGARS GAIGALIS, INITA NEIMANE, AINĀRS MEIERS, KASPARS ĻAKSA, EDGARS LAIMIŅŠ.

Atbild GUNĀRS KURLOVIČS un ANDREJS SPRIDZĀNS.

ANDREJS SPRIDZĀNS uzaicina atbalstīt lēmuma projektu un balsot par lēmuma projekta apstiprināšanu.

Saskaņā ar likuma „Par pašvaldībām” 21. panta pirmās daļas 1. punktu un 24. pantu, Dobeles novada dome ar **14 balsīm** **PAR** (A. CĪRULIS, S. DUDE, E. GAIGALIS, A. JANSONE, E. KAUFMANE, B. LUCAUA-MAKALISTERE, E. LAIMIŅŠ, K. ĻAKSA, A. MEIERS, I. NEIMANE, S. OLŠEVSKA, G. SAFRANOVIČS, N. SMILTNIEKS, A. SPRIDZĀNS), **PRET** – nav, **ATTURAS** – nav, **NOLEMJ pieņemt lēmumu. (Lēmums Nr. 91/5 pielikumā)**

Sēde slēgta plkst.16.20

Nākošā novada domes sēde tiks sasaukta 2020. gada 30. aprīlī, plkst.14.00

Sēdes vadītājs A. SPRIDZĀNS

(14.04.2020.)

Protokolēja D. RITERFELTE

(14.04.2020.)

Sēdes audioieraksts publicēts Dobeles novada pašvaldības mājaslapā: http://www.dobele.lv/lv/content/domes-sedes



LATVIJAS REPUBLIKA

**DOBELES NOVADA DOME**

Brīvības iela 17, Dobele, Dobeles novads, LV-3701

Tālr. 63707269, 63700137, 63720940, e-pasts [dome@dobele.lv](mailto:dome@dobele.lv)

**LĒMUMS**

**Dobelē**

**2020. gada 3. aprīlī Nr. 89/5**

**Par pašvaldības atbalstu izglītojamo ēdināšanai ārkārtējās situācijas laikā**

Izglītības likuma 17. panta trešās daļas 11. punkts noteic, ka novada pašvaldība nosaka tos izglītojamos, kuru ēdināšanas izmaksas sedz pašvaldība. Savukārt Izglītības likuma 59. panta trešā prim daļa noteic, ka izglītojamo ēdināšanu, kuri izglītības iestādēs klātienē apgūst pamatizglītības programmas 1., 2., 3. un 4. klasē, finansē no valsts budžeta Ministru kabineta noteiktajā kārtībā un apjomā. Pašvaldības piedalās to izglītojamo ēdināšanas izmaksu segšanā, kuri attiecīgās pašvaldības administratīvajā teritorijā esošajās izglītības iestādēs (izņemot valsts izglītības iestādes) klātienē apgūst pamatizglītības programmas 1., 2., 3. un 4. klasē. Viena izglītojamā ēdināšanai dienā līdzekļus no pašvaldības budžeta paredz ne mazākā apmērā, kā tos nodrošina valsts.

Ministru kabineta 2019. gada 10. decembra noteikumu Nr. 614 “Kārtība, kādā aprēķina, piešķir un izlieto valsts budžetā paredzētos līdzekļus izglītojamo ēdināšanai” 3. punktā noteikts, ka valsts budžeta līdzekļu apmērs vienam izglītojamam valsts izglītības iestādēs ir 1,42 *euro* dienā, bet pašvaldību un privātajās izglītības iestādēs - 0,71 *euro* dienā. Savukārt noteikumu 8. punkts noteic, ja izglītības iestādē ir neizmantoti valsts budžeta līdzekļi, izglītības iestādes direktors ir tiesīgs tos izlietot 5., 6., 7., 8. un 9. klašu izglītojamo ēdināšanai.

Ministru kabinets ar 2020. gada 31. marta rīkojumu Nr. 140 “Grozījumi Ministru kabineta 2020. gada 12. marta rīkojumā Nr. 103 "[Par ārkārtējās situācijas izsludināšanu](https://likumi.lv/ta/id/313191-par-arkartejas-situacijas-izsludinasanu" \t "_blank)"” ir izdarījis grozījumus Ministru kabineta 2020. gada 12. marta rīkojumā Nr. 103 “[Par ārkārtējās situācijas izsludināšanu](https://likumi.lv/ta/id/313191-par-arkartejas-situacijas-izsludinasanu)”, papildinot rīkojumu ar 4.3.3 apakšpunktu, nosakot, ka pašvaldība aprīlī saņemto valsts budžeta dotāciju brīvpusdienu nodrošināšanai 1., 2., 3. un 4. klases izglītojamiem par laikposmu, kad valstī ir noteikta ārkārtējā situācija, atbilstoši pašvaldības domes lēmumam var izlietot tās administratīvajā teritorijā dzīvesvietu deklarējušo izglītojamo ēdināšanai, kas nāk no trūcīgām, maznodrošinātām vai daudzbērnu ģimenēm (neatkarīgi no minēto izglītojamo izglītības ieguves formas vai vietas).

Dobeles novada pašvaldība Dobeles novada Izglītības pārvaldes personā saskaņā ar sadarbības līgumu pamatojoties uz Ministru kabineta 2016. gada 12. jūlija noteikumu Nr. 460 “Darbības programmas „Izaugsme un nodarbinātība“ 8.3.4. specifiskā atbalsta mērķa „Samazināt priekšlaicīgu mācību pārtraukšanu, īstenojot preventīvus un intervences pasākumus“ īstenošanas noteikumi” īsteno Eiropas Sociālā Fonda projektu Nr. 8.3.4.0/16/I/001 “Atbalsts priekšlaicīgas mācību pārtraukšanas samazināšanai”, kura ietvaros saskaņā ar noteikumu 23. punktu specifiskā atbalsta ietvaros ir atbalstāma izglītības pakalpojuma pieejamības nodrošināšana, kas var ietvert ēdināšanu, izņemot gadījumu, ja to nodrošina no pašvaldības vai cita budžeta līdzekļiem.

Ievērojot iepriekš minēto, saskaņā ar likuma “Par pašvaldībām” 12. pantu un 15. panta pirmās daļas 7. punktu, Izglītības likuma 17. panta trešās daļas 11. punktu, Dobeles novada dome NOLEMJ:

1. Sākot ar 2020. gada 1. aprīli līdz Ministru kabineta izsludinās ārkārtējās situācijas beigām nodrošināt Dobeles novada pašvaldības administratīvajā teritorijā deklarētajiem vispārizglītojošo izglītības iestāžu un pirmskolas izglītības iestāžu izglītojamiem ēdināšanu, izsniedzot pārtikas pakas, ja izglītojamais atbilst kādam no šādiem kritērijiem:
   1. ģimenei saskaņā ar Dobeles novada Sociālā dienesta lēmumu noteikts trūcīgas vai maznodrošinātas ģimenes statuss;
   2. ģimene saskaņā ar Dobeles novada Izglītības pārvaldes pārbaudītiem datiem ir daudzbērnu ģimene;
   3. izglītojamais atrodas ārpusģimenes aprūpē;
   4. izglītojamam ir noteikta invaliditāte.
2. Noteikt vienas darba dienas produktu izcenojumu 1,50 *euro* vienam izglītojamam.
3. Atbalsts 1. līdz 9. klašu izglītojamo ēdināšanai tiek sniegts no valsts budžeta dotācijas brīvpusdienu nodrošināšanai un pašvaldības budžeta;
4. Atbalsts 10. līdz 12. klašu un pirmsskolas izglītības iestāžu izglītojamo ēdināšanai tiek sniegts no pašvaldības budžeta.
5. Eiropas Sociālā Fonda projekta ietvaros valstī izsludinātās ārkārtējās situācijas laikā sākot ar 2020. gada 1. aprīli līdz mācību gada beigām pārtikas pakas piešķirt Dobeles novada pašvaldības administratīvajā teritorijā deklarētajiem izglītojamajiem, kuri neatbilst šī lēmuma 1. punktā noteiktajiem nosacījumiem un kuriem ēdināšanas izdevumu segšana paredzēta 2019./2020. mācību gada 2. semestra individuālajos atbalsta pasākumu plānos ar finansējumu no Eiropas Sociālā Fonda specifiskajam atbalstam pieejamā finansējuma.
6. Pilnvarot pašvaldības iestādes Dobeles novada Sociālais dienests un Dobeles novada Izglītības pārvalde organizēt un nodrošināt lēmuma izpildi.
7. Kontroli par lēmuma izpildi uzdot Dobeles novada pašvaldības izpilddirektoram.

Domes priekšsēdētājs A.Spridzāns



LATVIJAS REPUBLIKA

**DOBELES NOVADA DOME**

Brīvības iela 17, Dobele, Dobeles novads, LV-3701

Tālr. 63707269, 63700137, 63720940, e-pasts [dome@dobele.lv](mailto:dome@dobele.lv)

**LĒMUMS**

**Dobelē**

**2020. gada 3. aprīlī Nr. 90/5**

**Par pabalstu ārkārtējās situācijas laikā**

Dobeles novada dome (turpmāk pašvaldība) izskatīja jautājumu par pabalstiem ārkārtējās situācijas laikā un konstatēja, ka 2020. gada 12. martā Ministru kabinets izdevis rīkojumu Nr. 103 “Par ārkārtējās situācijas izsludināšanu”. Rīkojumā noteikts, ka ārkārtējā situācija, saistībā Covid-19 izplatību, visā valsts teritorijā izsludināta līdz 2020. gada 14. aprīlim.

2020. gada 21. martā spēkā stājās “Grozījums Sociālo pakalpojumu un sociālās palīdzības likumā”, kura pārejas noteikumu 37.1. apakšpunkts paredz, ka laikā, kamēr visā valstī ir izsludināta ārkārtējā situācija sakarā ar Covid-19 izplatību, un vienu kalendāra mēnesi pēc ārkārtējās situācijas beigām pašvaldība piešķir ģimenei (personai), kura ārkārtējās situācijas dēļ nespēj nodrošināt savas pamatvajadzības, šā likuma 35. panta otrajā daļā noteikto pabalstu krīzes situācijā, kas tiek izmaksāts no pašvaldības budžeta līdzekļiem.

Savukārt 2017. gada 26. oktobra Dobeles novada domes saistošo noteikumu Nr. 9 “Par pabalstu krīzes situācijā” 3. punkts nosaka, ka saistošo noteikumu izpratnē krīzes situācija ir situācija, kurā ģimene (persona) katastrofas vai citu no ģimenes (personas) gribas neatkarīgu apstākļu dēļ pati saviem spēkiem nespēj nodrošināt savas pamatvajadzības un tai ir nepieciešama psihosociāla vai materiāla, vai psihosociāla un materiāla palīdzība. Saistošo noteikumu 6. punkts nosaka materiālā pabalsta maksimālo apmēru.

Pašvaldības ieskatā ģimenei (personai) piešķirams pabalsts krīzes situācijā, ja tā (ģimene (persona)) atbilst šādiem kritērijiem:

-ģimenei (personai) saistībā ar ārkārtējo situāciju nav ienākumu;

-ģimenei (personai) ir radušies papildus izdevumi, ko tā pati nespēj segt, atrodoties pašizolācijā saistībā ar atgriešanos no Covid-19 skartajām valstīm;

-ģimene (persona) atrodas vai ir atradusies karantīnā un tai nav iztikas līdzekļu.

Likuma “Grozījums Sociālo pakalpojumu un sociālās palīdzības likumā” pārejas noteikumu 37.2. apakšpunkts nosaka, lai daļēji kompensētu pašvaldību izdevumus par pabalstu krīzes situācijā nodrošināšanu, valsts nodrošina mērķdotāciju pašvaldībām izdevumu segšanai 50 procentu apmērā no ģimenei (personai) izmaksātā pabalsta krīzes situācijā apmēra, bet ne vairāk kā 40 euro mēnesī vienai personai triju mēnešu periodā. No citētās tiesību normas izriet, ka likumdevējs maksimālo pabalsta krīzes situācijā apmēru mēnesī ir paredzējis 80 euro vienai personai.

Pie šādiem apstākļiem pieņemams lēmums par pabalsta krīzes situācijā 80 euro apmērā izmaksāšanu ģimenei (personai), kura ārkārtējās situācijas dēļ nespēj nodrošināt savas pamatvajadzības.

Ievērojot teikto un vadoties no likuma “Grozījums Sociālo pakalpojumu un sociālās palīdzības likumā” 37.1. apakšpunkta, likuma “Par pašvaldībām” 21. panta, 2020. gada 12. marta Ministru kabinets rīkojuma Nr. 103 “Par ārkārtējās situācijas izsludināšanu” 1. punkta, 2017. gada 26. oktobra Dobeles novada domes saistošo noteikumu Nr. 9 “Par pabalstu krīzes situācijā” 3. un 6. punkta, Dobeles novada dome, NOLEMJ:

1. Ģimenei (personai), kura ārkārtējās situācijas dēļ nespēj nodrošināt savas pamatvajadzības, laikā, kamēr visā valstī ir izsludināta ārkārtējā situācija, sakarā ar COVID-19 izplatību un vienu kalendāra mēnesi pēc ārkārtējās situācijas beigām, piešķirt pabalstu krīzes situācijā, ja:

1.1. ģimenei (personai) saistībā ar ārkārtējo situāciju nav ienākumu;

1.2. ģimenei (personai) ir radušies papildus izdevumi, ko tā pati nespēj segt, atrodoties pašizolācijā saistībā ar atgriešanos no Covid-19 skartajām valstīm;

1.3. ģimene (persona) atrodas vai ir atradusies karantīnā un tai nav iztikas līdzekļu.

2. Pabalstu piešķirt 80.00 euro apmērā, katram ģimenes loceklim.

3. Dobeles novada Sociālajam dienestam nodrošināt lēmuma izpildi.

4. Lēmuma izpildi kontrolēt Dobeles novada pašvaldības izpilddirektoram.

Domes priekšsēdētājs A.Spridzāns



LATVIJAS REPUBLIKA

**DOBELES NOVADA DOME**

Brīvības iela 17, Dobele, Dobeles novads, LV-3701

Tālr. 63707269, 63700137, 63720940, e-pasts [dome@dobele.lv](mailto:dome@dobele.lv)

**LĒMUMS**

**Dobelē**

**2020. gada 3. aprīlī Nr. 91/5**

**Par Dobeles novada domes saistošo noteikumu Nr. 9 „Grozījumi Dobeles novada pašvaldības 2010. gada 28. oktobra saistošajos noteikumos Nr. 31 „Dobeles novada pašvaldības nolikums”” apstiprināšanu**

Saskaņā ar likuma „Par pašvaldībām” 21. panta pirmās daļas 1. punktu un 24. pantu, Dobeles novada dome NOLEMJ:

Apstiprināt Dobeles novada domes saistošos noteikumus Nr. 9 „Grozījumi Dobeles novada pašvaldības 2010. gada 28. oktobra saistošajos noteikumos Nr. 31 „Dobeles novada pašvaldības nolikums”” (pielikumā).

Domes priekšsēdētājs A.Spridzāns



LATVIJAS REPUBLIKA

**DOBELES NOVADA DOME**

Brīvības iela 17, Dobele, Dobeles novads, LV-3701

Tālr. 63707269, 63700137, 63720940, e-pasts [dome@dobele.lv](mailto:dome@dobele.lv)

APSTIPRINĀTI

ar Dobeles novada domes

2020. gada 3. aprīļa lēmumu Nr. 91/5

(protokols Nr. 5)

**2020. gada 3. aprīlī Saistošie noteikumi Nr. 9**

**Grozījumi Dobeles novada pašvaldības 2010. gada 28. oktobra saistošajos**

**noteikumos Nr. 31 ‘’Dobeles novada pašvaldības nolikums’’**

Izdoti saskaņā ar likuma

“Par pašvaldībām” 24. pantu

Izdarīt Dobeles novada pašvaldības 2010. gada 28. oktobra saistošajos noteikumos Nr. 31 “Dobeles novada pašvaldības nolikums” šādus grozījumus:

1. Papildināt saistošos noteikumus ar 32.1 punktu šādā redakcijā:

"32.1 Ja komitejas loceklis sēdes laikā atrodas citā vietā komandējuma dēļ vai nevar ierasties komitejas sēdes norises vietā veselības stāvokļa dēļ, komitejas priekšsēdētājs var noteikt, ka komitejas sēdes norisē tiek izmantota videokonference (attēla un skaņas pārraide reālajā laikā).Pieteikumu par dalību komitejas sēdē attālināti komitejas loceklis nosūta elektroniski komitejas protokolistei ne vēlāk kā vienu dienu pirms komitejas sēdes vai vienu stundu pirms ārkārtas komitejas sēdes. Dalības reģistrēšanai komitejas loceklim tiek nosūtīta savienojuma saite un parole. Komitejas locekli reģistrē dalībai komitejas sēdē tieši pirms sēdes sākuma, ja ir veiksmīgi noticis videokonferences savienojums. Savu balsojumu par izskatāmo lēmumprojektu komitejas sēdes norises vietā klātneesošais komitejas loceklis apstiprina, parakstot komitejas sēdes protokolu ar elektronisko parakstu."

3. Papildināt saistošos noteikumus ar 45.2 punktu šādā redakcijā:

"45.2 Ja domes deputāts sēdes laikā atrodas citā vietā komandējuma dēļ vai nevar ierasties domes sēdes norises vietā veselības stāvokļa dēļ, domes priekšsēdētājs var noteikt, ka domes sēdes norisē tiek izmantota videokonference (attēla un skaņas pārraide reālajā laikā). Pieteikumu par dalību domes sēdē attālināti domes deputāts nosūta elektroniski domes priekšsēdētājam ne vēlāk kā vienu dienu pirms kārtējās domes sēdes vai vienu stundu pirms ārkārtas domes sēdes. Dalības reģistrēšanai domes deputātam tiek nosūtīta savienojuma saite un parole. Domes deputātu reģistrē dalībai domes sēdē tieši pirms sēdes sākuma, ja ir veiksmīgi noticis videokonferences savienojums. Savu balsojumu par izskatāmo lēmumprojektu domes sēdes norises vietā klātneesošais domes deputāts apstiprina, parakstot domes sēdes protokolu ar elektronisko parakstu."

Domes priekšsēdētājs A.Spridzāns

Saistošo noteikumu Nr. 9

„Grozījumi Dobeles novada pašvaldības 2010. gada 28. oktobra saistošajos

noteikumos Nr. 31 “Dobeles novada pašvaldības nolikums””

paskaidrojuma raksts

|  |  |
| --- | --- |
| Sadaļas nosaukums | Sadaļas paskaidrojums |
| 1. Projekta nepieciešamības pamatojums | Likuma “Par pašvaldībām” 34. un 56. panta tvērums paredz pašvaldībai tiesības pašvaldības nolikumā noteikt kārtību, kādā tiek organizēta komitejas un domes sēdes norise ar videokonferences starpniecību (attēla un skaņas pārraide reālajā laikā). Dobeles novada pašvaldības nolikumā šobrīd nav paredzēta iespēja organizēt komiteju un domes sēdes attālināti un nav noteikta kārtība, kādā dalība domes sēdēs un komiteju sēdēs var tikt nodrošināta personām esot attālināti, proti, videokonferences režīmā.  Ārkārtējās situācijas izsludināšana sakarā ar Covid-19 visā valsts teritorijā, kā arī noteiktie ierobežojumi un nepieciešamie preventīvie pasākumi ir pamats pašvaldībai lemt par domes komiteju sēžu un domes sēžu organizēšanu attālināti (videokonferences režīmā).  Likuma “Par pašvaldībām” 34. panta pirmajā daļā un 56. panta otrajā daļā izvirzītais priekšnoteikums “veselības stāvokļa dēļ nevar ierasties sēdes norises vietā” pēc savas jēgas ir pielīdzināms arī situācijās, kad valstī ir izsludināta ārkārtējā situācija, sakarā ar augstu saslimšanas risku. |
| 2. Īss projekta satura izklāsts | Saistošie noteikumi tiek papildināti ar tiesību normām, kas paredz iespēju organizēt pašvaldības komiteju un domes sēdes attālināti, un nosaka kārtību, kādā dalība domes sēdēs un komiteju sēdēs var tikt nodrošināta personām esot attālināti, proti, videokonferences režīmā. |
| 3.Informācija par plānoto projekta ietekmi uz pašvaldības budžetu | Nav attiecināms |
| 4.Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms |
| 5.Informācija par administratīvajām procedūrām | Nav attiecināms |
| 6.Informācija par konsultācijām ar privātpersonām | Nav attiecināms |

Domes priekšsēdētājs A.Spridzāns